คิมซอนแจ
ซอนแจ
เป็นไปได้ยังไง
นั่นนักสืบพัคจริงๆ เหรอครับ
รู้จักกันได้ยังไงครับ
แล้วทำไมพูดถึงแม่กัน
สามสิบปีที่แล้ว...
นักสืบที่สืบคดีแม่ของลูก...
คุณครับ คุณคงจำคนผิดแล้วละครับ
เขาเพิ่งอายุ 30 เองนะครับ
ตอนนั้นเขายังไม่เกิดด้วยซ้ำ
จริงเหรอ งั้น...
ทำไมเขาถึงเหมือนนักสืบพัคกวังโฮขนาดนี้
คุณครับ
ไปดื่มกาแฟกันดีกว่านะครับ
ทางนี้ครับ ทางนี้
ไปดื่มกาแฟกันดีกว่า
นายเป็นใคร
นี่มันเรื่องอะไรกัน
บอกฉันมานะ นายรู้ชื่อแม่ฉันได้ยังไง
ตอบมาสิ!
เมื่อปี 1986
ฉันสืบคดีของเธอ
เจ้าบ้า
ฟังไม่ขึ้นเลยสักนิด
จะบอกว่านายมาจากอดีตอีกแล้วเหรอ
ตอบฉันมาตามจริงนะ
ฉันจะฆ่านายถ้านายโกหกฉัน
ฉันขอโทษที่ไม่สามารถ...
จับคนร้ายได้
ซอนแจ
เป็นไปไม่ได้
นายสืบคดีนี้จริงเหรอ
เป็นไปไม่ได้
คิมซอนแจ
นายต้องไปโรงพยาบาลนะ แม่นายอยู่ที่นั่น
เป็นแบบนี้ได้ยังไงนะ
นายทหารคนนั้นดันเป็นพ่อของซอนแจไปได้
ไม่คิดว่าจะเจอเขาอีกทีแบบนี้เลย
ใช่
แต่เราก็ได้เจอเขาแล้วอยู่ดี
ไม่มีอะไรหรอก
พ่อเขาโทรไปหาอีกแล้วใช่ไหม
เป็นอะไรรึเปล่าครับ
ได้เห็นหน้าลูกแล้วรู้สึกดีขึ้นเยอะเลย
แม่ควรเข้าโรงพยาบาลบ่อยขึ้น
จะได้เจอลูกบ่อยขึ้น
ผมขอโทษครับ
เมื่อเช้า...
พ่อไปที่หลุมศพแม่มา
เธอบอกพ่อว่ารู้สึกไม่ค่อยสบาย ตั้งแต่เมื่อเช้าแล้วละ
พ่อน่าจะรีบพาเธอมาที่นี่ทันที
พ่อผิดเองแหละ
ดูเหมือนว่าพ่อจะไม่สามารถดูแลได้...
ทั้งคนตายและคนเป็น
ที่โรงพัก...
นักสืบที่พ่อพูดถึง...
คนที่สืบคดีของแม่น่ะครับ...
เขาชื่อพัคกวังโฮจริงเหรอครับ
ใช่
นักสืบพัคกวังโฮ
พ่อคงเข้าใจผิดน่ะ
ได้ข่าวว่าเขาตายระหว่างสืบคดี
คงเป็นเขาไม่ได้หรอก
อาจเป็นเพราะพ่อไปเยี่ยมแม่มาเมื่อเช้า
เขาเหมือนนักสืบคนนั้นจริงๆ
โชคชะตาเล่นตลกหักมุมอะไรขนาดนี้
เราเจอเขาอีกครั้งในโรงพักฮวายัง
ยิ่งไปกว่านั้น ลูกชายเขาดันเป็นตำรวจอีก
ให้ตายสิ
ผมก็เคยคิดจะตามล่าและฆ่า...
คนที่ฆ่าแม่ผมเหมือนกัน
แต่ทำแบบนั้นแล้วมีอะไรดีขึ้นเหรอครับ
คุณรู้ไหมว่าเหยื่อต้องการอะไรมากที่สุด
พวกเขาอยากให้คนร้ายยืนต่อหน้าศาล และยอมรับความผิดที่ก่อไว้
และเห็นคนคนนั้นชดใช้ความผิดในคุก
คิมซอนแจ
มาเป็นตำรวจเพราะแม่ของเขา
อะไรนะ
เขาเป็นตำรวจเพื่อจับคนร้าย
ฉันควรจับคนร้ายให้ได้ตั้งแต่ตอนนั้น
เขาจะได้ไม่ต้องมาเป็นตำรวจ
โรงพยาบาลไหนเหรอ
(โรงพยาบาลมหาวิทยาลัยฮวายัง)
ซอนแจตัวโตขึ้นเยอะเลยนะเนี่ย
ซอนแจ
นายโตเป็นผู้ใหญ่แล้ว
ที่นี่แหละ
ฉันเดินทางมาจากอดีตทางอุโมงค์นี้แหละ
แต่เพราะอะไร เหตุผลคืออะไร
ฉันพยายามจะจับคนร้ายอยู่
คนไหน
ไอ้ชาติชั่วที่ฆ่า...
ผู้หญิงหกคน รวมทั้งแม่นายด้วย
นี่คืออุโมงค์ที่จินซองชอลพูดถึง
เข้าไปข้างในกันเถอะ
ตรงนี้แหละ
นี่คือที่ที่จินซอนมี พี่สาวของจินชองซอลตาย
แปลว่าเขาเป็นฆาตกรต่อเนื่องเหรอ
สมัยนั้นยังไม่มีคำนี้เลย
เราคิดว่าคนร้ายรู้จักกับเหยื่อ
เราเลยสืบทุกคนที่รู้จักเธอ
แต่เราหาผู้ต้องสงสัยไม่ได้เลย
ปกติเราจับคนร้ายได้ภายในสามวัน
แต่ผ่านไปเดือนนึง เราก็ยังไม่รู้ตัวคนร้าย
อีกอย่าง คนก็ตายเพิ่มขึ้นเรื่อยๆ
อีจองซุก คิมกยองซุน ฮวังลุนฮี ซอ...
ซอฮีซู
คิมยองจาและจินซอนมี
เดี๋ยวนะ นายพูดว่าคิมยองจาเหรอ
ใช่
นายคิดว่าฉันรู้ว่าเธอเป็นใครได้ยังไง เพียงแค่เห็นขาเธอเท่านั้น
เพราะรอยจุดตรงส้นเท้าเธอไงล่ะ
เจ้าบ้านั่นมักจะทิ้งร่องรอยไว้บนตัวคนที่มันฆ่า
หนึ่งจุด สองจุด สามจุด ไปจนถึงหกจุด
ฉันรู้ว่าเป็นคนร้ายคนเดียวกัน หลังจากเห็นรอยจุด
ฉันพยายามอย่างมาก ในการตามหาคนที่ฆ่าแม่ฉัน
แต่ข้อมูลหายไปหมดเพราะไฟไหม้
และฉันหาไม่เจอด้วยซ้ำ ว่าตอนนั้นใครดูแลคดีนี้
ไม่เจอแม้แต่ข่าวในหนังสือพิมพ์ แต่เรื่องจุด
เรื่องที่นายกำลังบอกฉัน...
เป็นเรื่องที่ฉันไม่เคยได้ยินมาก่อนเลย
เพราะมันไม่เคยประกาศออกสื่อน่ะสิ
คนตายเพิ่มขึ้นเรื่อยๆ
แต่จับใครไม่ได้เลย หัวหน้าของเราโมโหมาก
ซองชิกสืบคดีนี้กับฉัน เขาถึงได้รู้
หัวหน้าชอน
ไม่อยากเชื่อว่าอยู่ใกล้แค่นี้เอง
แปลว่านายไม่รู้ ว่าคิมยองจายังมีชีวิตอยู่ใช่ไหม
เราไม่เคยคิดว่าเธอจะรอดชีวิตไปได้
เราสังเกตเห็นตัวเลขหายไป
ตอนนั้นแหละที่เราเริ่มค้นหา ศพที่ห้ากันทั่วเมือง
แต่ก็ไม่พบ
และมันเป็นเพราะเธอยังมีชีวิตอยู่
ถ้าฉันได้เจอคิมยองจา ตอนเธอยังมีชีวิตอยู่
ฉันคงได้เบาะแสแล้ว
นายคงเคยเห็นหน้าคนร้ายใช่ไหม
ก็...
ฉันโดนตีที่ท้ายทอยน่ะ
คิดให้ดีๆ สิ นายอาจจำอะไรได้บ้างนะ
จะบอกว่านายไม่รู้ว่าคนร้ายคือใครเหรอ
ถ้ารู้ก็จับไปแล้วสิ
จากที่ซองชิกบอก
หลังจากนั้นไม่มีเหตุการณ์แบบนั้น เกิดขึ้นอีกเลย
ตอนแรกฉันเลยคิดว่าคนร้ายตายไปแล้ว
แต่ตอนนี้ ฉันเชื่อว่าไอ้สารเลวนั่นยังอยู่
ฉันคิดว่าสาเหตุที่ฉันถูกส่งมาจากอดีต
ก็เพราะคดีนี้แหละ
และตอนนี้ ฉันยิ่งมั่นใจ ว่าเป็นอย่างนั้นก็เพราะนาย
การที่นายเป็นลูกชายของซอฮีซู
และการที่ฉันต้องมาเจอนายในยุคนี้
ฉันเชื่อว่ามีเหตุผลแน่นอน
โอเค
ถ้านายมาจากปี 1986 จริงๆ
งั้นใครเป็นคนฆ่าพัคกวังโฮ
ตอนนี้นายตั้งคำถามถูกแล้วละ
เขารู้เรื่องที่เกิดขึ้นเมื่อ 30 ปีที่แล้วได้ยังไง
จำที่จินซองชอลพูดได้ไหม
เขาพูดถึงผู้ชายคนหนึี่ง
เขาบอกว่ากำลังตามหาคนคนนั้นอยู่
เขาบอกว่าพัคกวังโฮ ตามหาใครคนหนึี่งอยู่
ฉันคิดว่าพัคกวังโฮรู้ว่าคนร้ายคือใคร
ฉันคิดว่าเขาโดนฆ่าตาย เพราะพยายามตามหาคนร้ายนี่แหละ
เขารู้ว่าใครคือคนร้ายงั้นเหรอ
ทีนี้เชื่อฉันรึยังล่ะ
แล้ววันหนึ่งเธอก็พูดว่า
ผู้ชายคนหนึ่งบอกว่า เธอใส่กระโปรงแล้วสวย
เขาไม่เคยเห็นชื่อฮวังชอลฮี...
ในรายงานคดีฆาตกรรมไหนเลย
ถ้าเขาไม่เคยเห็น ก็ไม่มีใครเห็นแล้วละ
(ไมโครฟิล์ม)
(หญิงสาวอายุราวๆ 20 หายตัวไป และพบเสียชีวิตหลังจากนั้นหนึ่งวัน)
อีซอนอ๊กพูดความจริง
(สถานีตำรวจฮวายัง)
ได้ข่าวไหมว่าหมวดคิม ใส่กุญแจมือกวังโฮและลากมาที่นี่
ใช่ ใครๆ ก็พูดถึงเรื่องนี้ เกิดอะไรขึ้นนะ
เจ้าบ้านั่นใส่กุญแจมือเขา ต้องมีเหตุผลที่ดีแหละ
ผมว่าออฟฟิศต้องวุ่นวายแน่ๆ
ความสงบผิดปกติแบบนี้คืออะไร
นั่นน่ะสิ
นี่ ไอ้น้อง ได้ข่าวว่านายถูกใส่กุญแจมือลากมาที่นี่เหรอ
- เกิดอะไรขึ้น - อะไร
หมอนี่มันแก้แค้นฉัน เรื่องที่ฉันทำวันแรกน่ะ
หมวดคิม มีเรื่องใช่ไหม
ไม่มีเรื่องอะไรทั้งนั้นแหละ
ศาสตราจารย์ชิน เมื่อวานขอโทษนะครับ ผมรับสายไม่ได้...
คุณอยู่ไหนครับ
ครับ ไปกันเถอะ
- ทำไม เกิดอะไรขึ้น - ให้ไวเถอะ
- เดี๋ยวกลับมานะครับ - เออ เจอกัน
- ซอนแจ ขับรถดีๆ นะ - ครับ
โอเค
วันนี้พวกเขาสลับคู่กันด้วยแฮะ
ดูเหมือนเสแสร้งแกล้งทำเลยนะ
ฉันรู้สึกไม่ดีเลย
เธอบอกให้นายมาที่นี่เหรอ
ทำไม นายรู้จักที่นี่เหรอ
ผู้ต้องสงสัยคนหนึ่งเคยอยู่ที่นี่ เขาเป็นเด็กมัธยมปลาย
พูดอะไรของนาย นี่บ้านของชองโฮยองน่ะ
ชองโฮยองเหรอ
นี่ ชองโฮยอง นายฆ่าพวกเธอใช่ไหม
คุณตำรวจครับ ผมฆ่าหมาจริงๆ
แต่ผมไม่ได้ฆ่าคนสักคนเลยนะครับ
ฉันจำได้แล้ว เจ้านั่นคือชองโฮยอง
แล้วใช่ชองโฮยองเดียวกับ ที่นายตามล่ารึเปล่า
พูดให้ชัดอีกหน่อยได้ไหม
ฉันจับชองโฮยอง 30 ปีก่อน เป็นผู้ต้องสงสัยคดีฆาตกรรมพวกนี้
- ชองโฮยองอายุ 18 น่ะ - เดี๋ยวนะ
แปลว่านายเคยเจอเขาแล้วในอดีตเหรอ
ถ้าเขาคือชองโฮยอง ที่นายพยายามจับอยู่จริงๆ
งั้นทำไมนายถึงมั่นใจมากว่าเขาคือคนร้าย
เชิญค่ะ
เขาฆ่าหมาทุกตัวในเมืองนี้ แล้วเอามาฝังที่นี่
ฉันรู้สึกไม่ดีกับเขาเลย
ว่าแต่คุณรู้เรื่องนี้ได้ยังไงเนี่ย
ชองโฮยองก่ออาชญากรรมครั้งแรก เมื่อสิบปีที่แล้ว
เขารัดคอภรรยาตัวเองจนตาย
แต่ฉันพบอะไรบางอย่างน่าสนใจ
รู้จักอีซอนอ๊กใช่ไหมคะ
ผู้หญิงที่เพิ่งตายไปใช่ไหมครับ
ใช่ค่ะ ตอนที่ฉันสัมภาษณ์เธอ
เธอเล่าเรื่องเพื่อนเธอให้ฟัง
เธอใส่กระโปรงตอนที่ถูกฆ่าตาย
แต่เหยื่อทุกรายที่ชองโฮยองฆ่า
บังเอิญใส่กระโปรงทุกคนเลยค่ะ
เขาตามล่าผู้หญิงที่ใส่กระโปรงด้วยเหรอ
ฉันตรวจสอบเรื่องนี้ เพราะเธอฟังดูเหมือนเหยื่อรายอื่นๆ
ฉันไม่เจอข้อมูลคดี
แต่เจอข่าวจากหนังสือพิมพ์ปี 1985
เธอพูดความจริงค่ะ
(หญิงสาวอายุราวๆ 20 หายตัวไป และพบเสียชีวิตหลังจากนั้นหนึ่งวัน)
นี่มันชุนฮีนี่
ใช่ค่ะ เธอชื่อฮวังชุนฮี คุณรู้ได้ยังไงคะ
ที่คุณบอกว่าคล้ายกับเหยื่อรายอื่นๆ หมายความว่าไงครับ
ฉันแค่คิดว่าบางที
จริงๆ แล้วการฆาตกรรมครั้งแรกของชองโฮยอง อาจเกิดขึ้นเมื่อ 30 ปีก่อนก็ได้
ชองโฮยองอาศัยอยู่ที่นี่ ตอนที่เกิดเรื่อง
ไม่ไกลจากที่ที่ฮวังชุนฮีถูกฆ่าตาย
ฉันยังเจอข่าวอีกสองข่าวในปีเดียวกันด้วย
(ศพหญิงสาวถูกฆ่าตาย)
ดูเหมือนเป็นคนละคดีกัน
แต่จริงๆ แล้วประเภทของเหยื่อตรงกัน และทั้งหมดเกิดขึ้นในฮวายัง
พัคกวังโฮ
เดี๋ยวนะ
งั้นหมอนั่นคือฆาตกรตัวจริงเหรอ
ผมต้องมีเหตุผล...
ในการฆ่าคนไหมครับ
สมมติว่าชองโฮยองเป็นฆาตกรจริง
คนที่พัคกวังโฮพูดถึงกับจินซองชอล
คนที่ตามล่าพัคกวังโฮ
- จะใช่ชองโฮยองไหม - อะไรนะ
เราต้องตามหาหมอนี่ก่อน
เดี๋ยวนะ มันไม่ง่ายอย่างที่นายคิดหรอก
เราจะหาคนที่ไม่เคยมีใครจับได้ มากว่าสองปีเจอได้ยังไง
แล้วจะนั่งอยู่เฉยๆ งั้นเหรอ
เราต้องรีบสืบให้ได้ ว่าเป็นเขารึเปล่าให้เร็วที่สุด
ตอนที่คุณสอบปากคำชองโฮยองสองปีก่อน เขาพูดว่าไงคะ
ทุกอย่างอยู่ในบันทึกคำให้การครับ
มีอย่างอื่นอีกไหมคะ
เขาพูดอะไรกับคุณเป็นการส่วนตัวบ้างไหม
เป็นการส่วนตัวเหรอครับ
ผมฆ่าคนมากกว่านั้นอีกสองสามคน
เป็นคดีที่ไม่มีใครรู้ ไม่เคยจดบันทึกลงกระดาษเลยด้วยซ้ำ
ครับ ตอนนั้นผมคิดว่าเขากำลังจะสารภาพ
ผมเลยคิดว่าถ้ายั่วโมโหเขา เขาอาจทำพลาดได้
นั่นคือตอนที่เขาพูดว่าไม่มีใครรู้เรื่องเหยื่อ
และมันเป็นคดีที่ไม่มีบันทึกอยู่ด้วยซ้ำ
นั่นคือเหตุผลที่ฉันตามล่าชองโฮยอง
ว่าแต่คุณถามทำไมครับ
ถ้าฉันแน่ใจเมื่อไหร่ ฉันจะบอกคุณค่ะ
- ครับ หัวหน้า - นายอยู่ไหน มีคดีเข้ามาใหม่
ตรงไปที่เกิดเหตุเลยนะ
เราควรตามหาชองโฮยองก่อนนะ
เราจะประหยัดเวลาขึ้น ถ้าศาสตราจารย์ชินวิเคราะห์เสร็จก่อน
แต่ฉันไม่มีเวลาจะรอนะ
นึกว่าถ้าเจอพัคกวังโฮ จะแก้ไขทุกอย่างได้ซะอีก
ฉันไม่รู้ด้วยซ้ำว่าตอนนี้ยอนซุกอยู่ที่ไหน
ใครคือยอนซุก
ช่างเถอะ
ทำไมต้องเป็นร้านบูติกด้วยนะ
ลอบวางเพลิงเหรอ
เรายังแน่ใจไม่ได้จนกว่าจะได้เข้าไป
แต่นี่เป็นคดีที่สี่ในย่านนี้แล้วละ
ผมเกือบมั่นใจแล้วละ ผมว่ามันคือการวางเพลิงต่อเนื่อง
ไม่มีผู้บาดเจ็บ แต่เราคิดว่าเป็นอาชญากรรมต่อเนื่อง
เบื่ออาชญากรรมต่อเนื่องชะมัด
บันทึกวิดีโอคนพวกนี้ไว้รึเปล่า
มินฮาถ่ายอยู่ตรงนั้น
วิดีโอเหรอ
- ถ่ายทำไม - มือวางเพลิงยังอยู่แถวๆ ที่เกิดเหตุนี่แหละ
ทำไมเราต้องถ่ายวิดีโอด้วย
ช่างเถอะ เกือบควบคุมเพลิงได้แล้ว เข้าไปข้างในกันดีกว่า
ต้องเข้าไปข้างในเพื่อหาข้อมูล
พวกเขาฉีดน้ำเยอะมาก
ฉันว่าคงไม่เจอรอยเท้าแน่ๆ
คิมซอนแจ ไปกับฉัน
(ซุนฮวาบูติก)
ไฟคงเริ่มไหม้จากตรงนี้
ใช่ คุณพูดถูก
มีร่องรอยของการจุดไฟโดยตรง
เห็นไฟแช็กตรงนั้นไหม
ผมคิดว่ามีคนร้ายใช้ไฟแช็กจุดไฟโดยตรง
ไฟเริ่มไหม้จากตรงนั้น จากนั้นก็ลุกลาม
ครับ
ว่าแต่นี่เสียงอะไร
คืออะไร
นั่นอะไร
ซอนแจ ออกไปเร็ว
เราต้องออกไปจากที่นี่
- ตายแล้ว - ตรงนี้มีคนเจ็บ
ดูนั่นสิ
พัคกวังโฮ พัคกวังโฮ
ฟื้นสิ พัคกวังโฮ
ทีมกู้ภัยอยู่ไหน
รุ่นพี่!
เร็วเข้า พาเขาออกไป
ตามทีมกู้ภัยมาตรงนี้
ฟื้นสิ พัคกวังโฮ
รุ่นพี่!
นายต้องฟื้นนะ
ฟื้นสิ พัคกวังโฮ!
กวังโฮ
เธอนี่ชอบกินเกี๊ยวจริงๆ นะ
ฉันรู้จักกับผู้หญิงที่อยู่ชั้นหนึ่งด้วยละ
ใครคือผู้หญิงที่อยู่ชั้นหนึ่งเหรอ
เธอเป็นคนแปลกๆ น่ะ
ว่าแต่ยอนซุก...
ฉันเจอเด็กคนนั้นด้วยละ
เจ้าเด็กเวรที่ฉันเคยเล่าให้เธอฟัง เป็นลูกชายของซอฮีซู
โลกกลมมากเลยเนอะ
ฉันอยากจับคนร้ายตัวจริงให้ได้เหลือเกิน
ฉันอยากจับคนร้ายให้ได้จริงๆ เพื่อเด็กคนนั้น
ถ้าเขาถามว่าทำไมฉันหาตัวคนร้ายไม่ได้ จะทำยังไง
มาคิดๆ ดูแล้ว ซอนแจอาจพูดถูกก็ได้
ฉันดูปกติดีนะ
นี่ ยอนซุก
ที่ผ่านมา เธอหายไปไหนมาเหรอ
ฉันเชื่อว่า...
เธอคงรอฉันอยู่ตลอด
ถ้าเธอรู้ว่าฉันรออยู่ เธอก็ต้องฟื้นนะ
ว่าไงนะ
ไม่จริง นี่คืออีกความฝันเหรอ
ยอนซุก
อย่าไปนะ ยอนซุก
อย่าไปเลย ยอนซุก
ยอนซุก
ไม่นะ
- ยอนซุก - อะไรน่ะ
นี่ ไอ้น้อง
นายโอเคไหม จำฉันได้รึเปล่า
นายสิไอ้น้อง ไอ้ตัวป่วน
เขาไม่เป็นไร
เขากลับมาแล้วจริงๆ
แล้วคิมซอนแจล่ะ ปลอดภัยไหม เขาอยู่ไหน
อยู่โน่น ไม่บุบสลายสักนิด
คิมซอนแจ ไม่บาดเจ็บใช่ไหม
คิดว่าฉันจะเจ็บเหรอ
ปากดี
ทำไมพวกเขา...
ถึงดับไฟได้แย่ขนาดนั้น
อะไรนะ
ทีมผมเกือบตายนะ
คิดว่าฉันกลัวนายเหรอวะ
ฝากไว้ก่อนเถอะ ไอ้บ้า!
พัคกวังโฮ
บอกแล้วไงว่าอย่าหายไปจากฉันอีก
คิดว่าฉันล้อเล่นเหรอ
รู้ไหมทำไมฉันถึงเกลียดการสูญเสียคนมาก
ฉันว่านายไม่เข้าใจความรู้สึกของฉันหรอก
เวลานี้ฉันไม่อยากให้นายด่าฉันเลย
ผมขอโทษครับ หัวหน้าชอน
พูดได้แค่นี้หรือไง
พอเถอะครับ ยังไงเขาก็ฟื้นแล้วนะ
ถ้าไม่นับเศษกระจกตรงท้ายทอยนาย นายก็ปลอดภัยดี
จริงเหรอ
ฉันจะยอมให้นายครั้งนี้ครั้งเดียว เพราะนายยังไม่ตาย
ทุกคน
ไปกันเถอะ กวังโฮ ไปพักซะนะ
พักกับผีน่ะสิ
ฉันอยากจับไอ้สารเลว ที่ทำแบบนี้กับฉันให้ได้
- ฉันจัดการเอง - คิมซอนแจ
นายยังหาผู้ต้องสงสัยคนสำคัญ ไม่เจอเลยไม่ใช่เหรอ
งั้นทำไมนายไม่ช่วยฉันสืบล่ะ
- ได้ - งั้นก็ไปด้วยกันเลย
ไม่ว่าหมอนี่จะเป็นใคร เราจะจับมันให้ได้ในสามวัน
ไปกันเถอะ
ขอบคุณมากครับ หัวหน้าชอน
สวัสดีครับ หมอ
- สวัสดีครับ หมอ - มาเยี่ยมคนใช่ไหมครับ
สวัสดีครับ
นึกว่านายเป็นคนที่่บาดเจ็บซะอีก
ดีใจที่นายปลอดภัยนะ
ถ้าไม่ได้พัคกวังโฮ ผมคงบาดเจ็บไปแล้ว
พัคกวังโฮเหรอ
ใช้ชื่อนี้ได้ ไม่เป็นไรเหรอ
ฉันว่านายยังไม่ได้อธิบายให้ฉันฟังเลยนะ
คืออย่างนี้ครับ
มันอธิบายยากมากจริงๆ ต้องขอโทษด้วยนะครับ
แต่สิ่งหนึ่งที่ผมบอกคุณได้คือ
เขาไม่เกี่ยวข้องกับการตาย ของพัคกวังโฮตัวจริง
ตรงกันข้าม
เขาอาจเป็นคนสืบพบความจริง เกี่ยวกับการตายของเขาก็ได้
หมายความว่ายังไง
ผมต้องไปแล้วละครับ
ศาสตราจารย์เคยมีอาการพาแรมนีเซียไหมคะ
หมายถึงเดจาวูน่ะเหรอ
ก็เคยเป็นหลายครั้งนะ
ถามทำไมเหรอ
หนูไม่เคยไปที่นั่นมาก่อน
แต่หนูกลับจำอะไรบางอย่างได้
ที่ไหนเหรอจ๊ะ
ถ้าพูดถึงเดจาวูก็มีอยู่หลายทฤษฎี
แต่เธอก็รู้ดีว่ามันถูกมองว่าเป็น ความผิดปกติของความทรงจำด้วย
บางครั้งเธอก็ไม่ได้ไม่เคยไปที่นั่นมาก่อนจริงๆ
เธออาจจะเคยไปที่นั่นก็ได้
หรืออย่างน้อยก็เคยผ่านสถานที่นั้น
แต่ตอนนั้น เธออาจคิดว่ามันไม่สำคัญ
ความทรงจำของคนเราไม่ได้เพอร์เฟกต์หรอกนะ
อยู่ในเกาหลีรึเปล่าจ๊ะ
ใช่ค่ะ
ว่าแต่ศาสตราจารย์ชิน
เธอหาคดีเมื่อ 30 ปีก่อนเจอหรือยัง
เจอแล้วค่ะ คดีที่มีเหยื่อประเภทคล้ายกันมีอยู่จริงค่ะ
เธอคิดว่าเป็นชองโฮยองจริงๆ เหรอ
พวกเขาเลือกเหยื่อคล้ายๆ กัน
แต่มีข้อแตกต่างอยู่นิดหน่อยค่ะ
มันคืออะไรจ๊ะ
(สถานีตำรวจฮวายัง)
ร้านค้าทั้งสี่ร้านที่ถูกไฟไหม้ รวมทั้งร้านบูติก
ตอนเกิดเหตุไม่มีคนอยู่เลย
ไฟเริ่มไหม้ช่วงพักกลางวัน ประมาณเที่ยงถึงบ่ายโมง
อย่างที่เห็นจากในรูป คนร้ายเข้าไปข้างใน
และจุดไฟเผาร้านโดยใช้ไฟแช็กอันนี้
แปลว่าเขารู้ว่าเจ้าของร้านจะทิ้งร้านไป
ฉันบอกให้นายเงียบไง
แทฮี คนที่แจ้งความเข้ามาว่าไงนะ
เจ้าของร้านฝั่งตรงข้าม เป็นคนแจ้งเหตุเพลิงไหม้
พวกเขาไม่เห็นใครเลย
แต่พวกเขาเห็นไฟลุกไหม้ ท่ามกลางหุ่นโชว์เสื้อผ้า
จากที่นักสืบสวนอัคคีภัยบอก
ที่แก๊สระเบิด
เป็นเพราะท่อยางแก๊สแตก ระหว่างเกิดไฟไหม้ครับ
นี่ ไอ้น้อง นายเกือบซวยหนักแล้วรู้ไหม
รู้น่ะ ฉันอาจจะตายและไม่ได้กลับบ้านแล้ว
ว่าแต่นายบอกว่านายถ่ายวิดีโอไว้
เจอใครน่าสงสัยบ้างไหม
อันตราย ถอยออกมาเร็ว
มันอาจจะแย่กว่านั้นก็ได้นะ
แทฮี มินฮา หาข้อมูลทุกคนในวิดีโอมา
และเช็กกล้องวงจรปิดแถวนั้นด้วย
กวังโฮ ซอนแจ ไปหาเหยื่อไฟไหม้
แล้วสืบว่ามีใครโกรธแค้นกันรึเปล่า ไปได้แล้ว
รุ่นพี่ไหวแน่นะครับ
นายบอกว่าแค่ไม่ตายก็พอแล้ว
ใจผมเต้นไม่เป็นจังหวะเลยนะพี่
ทำไมพี่ถึงทำอะไรแบบนั้น
พี่มีเมียรออยู่ที่บ้านนะ
ถ้าพี่ไม่รอดจะทำยังไง
ฉันไม่เป็นไรแล้วน่า
แต่... พี่ทำแบบนั้นทำไม
นี่
เราจับคนร้ายกันไม่ได้
แต่ที่เราพอจะทำได้คือปกป้องเขา
เห็นด้วยไหมล่ะ
ตกใจหมด
อะไรอีกเนี่ย
ขอบคุณ
อะไรนะ ไม่ได้ยินเลย พูดอีกทีซิ
เจ้าบ้า
ปวดหัวจัง
นี่คุณจะกั้นร้านฉันอีกนานแค่ไหนเนี่ย
เราต้องจับคนร้ายให้ได้ จะได้ไม่เกิดเรื่องแบบนี้อีก
คุณจำลูกค้าก่อนเกิดไฟไหม้ได้บ้างไหมครับ
เมื่อเช้าไม่มีใครเข้าร้านเลยค่ะ
ฉันแวะไปหาเพื่อนที่มาจากโซล แล้วไฟก็ไหม้
มีใครโกรธแค้นคุณอยู่บ้างไหมครับ
ช่วงนี้คุณมีปากเสียงกับใครบ้างรึเปล่า
ร้านนั้นเป็นคนแจ้งไฟไหม้ใช่ไหมคะ
เจ้าของร้านมัวทำอะไรอยู่ตอนที่ไฟไหม้
พวกเขาอาจแจ้งความช้าก็ได้นะคะ
ทำไมครับ มีเหตุผลให้ทำแบบนั้นเหรอครับ
เธอพูดอยู่ตลอดว่าฉันแย่งลูกค้าเธอ
กล้าดียังไงถึงได้...
คุณบอกว่าเจอไฟแช็กในที่เกิดเหตุใช่ไหมคะ
เธอสูบบุหรี่ตลอดเลยนะคะ
เธอต้องล้อเล่นแน่ๆ
ฉันอุตว่าห์แจ้งไฟไหม้เพื่อช่วยเธอนะ
ตอนไฟไหม้ คุณอยู่ที่ไหนครับ
ก็อยู่ในร้านฉันน่ะสิ
พอฉันเห็นไฟปุ๊บ
ฉันก็กด 911 ที่มือถือฉันเลย
ดูสิคะ
(สถานีตำรวจฮวายัง)
นี่คือโอยองดัล คนขายโทรศัพท์
โอยองดัล
และนี่คือฮันซูวอนที่ทำศูนย์ดูแลสุขภาพ
ผมช่วยเหลือเยอะมากนะ ระหว่างไฟไหม้น่ะ
ฮันซูวอน
แล้วใครอีก
คนนั้นใครเหรอ
ทำไมไหล่ของเขาขยับขึ้นขยับลง
นั่นเขาหัวเราะอยู่เหรอ
เขาเป็นใคร
ไม่รู้สิครับ
ไหนบอกว่ารู้จักทุกคนไง
ผมรู้จักถ้าพวกเขาเป็นคนในย่านชอปปิ้ง
ใครเนี่ย
มินฮา ลองดูในมุมอื่นซิ
ไม่มีมุมอื่นแล้วครับ
เราควรรู้ว่าเขาเป็นใครให้ได้ก่อนเลย
(พ่อ)
แม่น่าจะอยู่ที่นี่ต่ออีกหน่อย แม่ยังไม่หายดีเลย
แม่อยู่ที่นี่จนเริ่มเครียดแล้วละ
แม่อยากอยู่บ้านมากกว่า
เอากุญแจให้ผมสิครับ
ผมขับให้
อย่าลำบากเลย
พ่อแค่คิดว่าลูกควรรู้ ว่าแม่จะออกจากโรงพยาบาลแล้ว
ไปเถอะ
พอแล้วๆ
- มีคนอยู่ตรงนั้น - ใครน่ะ
เอาคืนมานะ บอกว่าพอแล้วไง
หัวคุณไปโดนอะไรมาคะ
นี่เหรอ ไม่มีอะไรหรอก แค่แผลเล็กๆ เอง
เวลาที่คุณพูดว่าไม่มีอะไร แปลว่ามี
พูดอะไรของคุณเนี่ย
แต่สรุปว่าเจ้าบ้านั่น เขาหัวเราะใช่ไหม
ใช่ค่ะ นักวางเพลิงต่อเนื่องเป็นแบบนี้แหละ
พวกเขาปลดปล่อยความเครียด หรือความปรารถนาด้วยการดูไฟที่แผดเผา
แต่มีวิดีโอตัวนี้ตัวเดียวเหรอคะ ฉันเชื่อว่าเขาต้องเผยใบหน้าที่ไหนสักแห่ง
นักวางเพลิงชอบให้คนสนใจค่ะ
พวกเขาเป็นบ้า
ทำไม เกิดอะไรขึ้น
ใครมาเล่นอะไรพิเรนทร์ ดึกดื่นป่านนี้เนี่ย
ต้องเป็นเด็กแถวนี้แน่ๆ ไปนอนเถอะ
(สถานีตำรวจฮวายัง)
(ผู้ต้องสงสัย)
ถ้าเปลี่ยนมุมอีกนิดเดียว เราก็อาจเห็นหน้าเขาแล้วนะ
เขาอาจอยู่ที่ไหนสักแห่ง ในระยะหนึ่งกิโลเมตรจากร้านบูติก
(ก่อนเกิดเพลิงไหม้)
เจ้าของร้านฝั่งตรงข้าม เป็นคนแจ้งเหตุเพลิงไหม้
พวกเขาไม่เห็นใครเลย
แต่พวกเขาเห็นไฟลุกไหม้ ท่ามกลางหุ่นโชว์เสื้อผ้า
(ซุนฮวาบูติก)
เจ้าของร้านฝั่งตรงข้ามไม่มีทางมองเห็นหุ่น
หมายความว่าไง
พอฉันเห็นไฟปุ๊บ
ฉันก็กด 911 ที่มือถือฉันเลย
แทฮี
แน่ใจนะว่าเจ้าของร้าน...
ที่อยู่ฝั่งตรงข้ามแจ้งว่า เห็นไฟเริ่มลุกไหม้จากหุ่นโชว์เสื้อ
แน่ใจสิ ฉันเช็กบันทึกเสียง ที่เธอโทรมาแล้ว ทำไมเหรอ
(ก่อนและหลังเกิดเพลิงไหม้)
เขาพูดถูก เธอไม่มีทาง มองเห็นหุ่นจากร้านของเธอ
เป็นไปไม่ได้เลย
งั้นเธอโกหกทำไม
เธอไม่มีทางรู้หรอกว่าไฟไหม้ ถ้าเธอไม่ได้เห็นมันกับตา
คุณคิดว่าฉันโกหกเหรอคะ
ถ้ามองจากร้านของคุณ จะเห็นซุนฮวาบูติกแบบนี้เลยใช่ไหมครับ
ใช่ค่ะ แบบนี้แหละ
ทำไมเหรอคะ
คุณมองเห็นหุ่นจากร้านของคุณได้เหรอครับ
คิดว่าไม่นะคะ
งั้นทำไมคุณถึงพูดว่าไฟเริ่มไหม้จากหุ่นล่ะ
ฮีจุนบอกฉันแบบนั้นค่ะ
ใครคือฮีจุนครับ
ลูกชายฉันค่ะ
เดี๋ยวค่ะ เดี๋ยวก่อนนะคะ
อะไรวะเนี่ย
โธ่เอ๊ย พวกแกทำวันของฉันพังหมดเลย
อะไรกัน แกเป็นคนเผาบ้านคนอื่น
แต่แกคิดว่าเราทำวันของแกพังเหรอ ฉันควรให้บทเรียนแกไหม
โธ่เอ๊ย บ้าชะมัด
เฮ้ย กลับมานะ
บอกให้กลับมา!
บ้าเอ๊ย
มานี่เลย ไอ้ตัวแสบ
- จะทำอะไรน่ะ - ไอ้สาร...
โอ๊ย เจ็บ
คิมฮีจุน คุณถูกจับ ข้อหาวางเพลิงอาคารที่มีเจ้าของ
คุณมีสิทธิ์ที่จะไม่พูด แต่อย่าใช้สิทธิ์เลยจะดีกว่า
คุณจะจ้างทนายไหม มันแพงนะ
และทุกคำที่คุณพูด จะถูกใช้ปรักปรำคุณในศาล เข้าใจไหม
นี่ คิมซอนแจ
อย่าลืมลงบันทึกในรายงานด้วยนะ ว่าเขาพูดว่าเราทำวันของเขาพัง
ฉันจะเขียนสองครั้งเลย ดีไหม
ดีเลย
เจ้าบ้านี่กวนชะมัด
(สถานีตำรวจฮวายัง)
พยานคือผู้หญิง ที่โทรแจ้งตำรวจไม่ใช่เหรอครับ
เธอบอกว่านักวางเพลิง ใช้ไฟแช็กจุดหนังสือพิมพ์
ทุกคนตกใจมาก เกิดเรื่องแบบนี้ไม่หยุดเลย
- แล้วมาเกิดไฟไหม้ครั้งนี้อีก - พวกเขามาแล้ว
ศาสตราจารย์ชิน เอาคลิปสัมภาษณ์อันใหม่นี้มาให้
เจ้าบ้านั่นไม่ธรรมดานะ
มันวางเพลิงแล้วให้แม่มันโทรแจ้งตำรวจ
แถมยังให้สัมภาษณ์ในฐานะพยานอีก
อะไร หัวเราะเหรอ ไอ้เด็กนี่...
ของผมครับ
บอกแล้วว่าคนร้ายต้องเปิดเผยใบหน้าแล้ว
ดูเหมือนคุณจะปลอดภัยดีนะคะ หมวดคิม
นี่ ดูเหมือนว่าเธอจะมาที่นี่เพื่อมาหานายนะ
กรุณาถอยไปครับ
พูดอะไรหน่อยสิครับ
อย่าทำแบบนี้
หมอนั่นเป็นลูกชายของซุกจิน เขาเป็นลูกเธอ
นึกว่าเขาเตรียมสอบข้าราชการอยู่ซะอีก
ไม่อยากเชื่อว่าเขาจะเป็นคนวางเพลิง
นายดูจนแน่ใจว่าไม่มีใครอยู่แถวนี้ แล้วยังไงต่อ
ผมมองดูรอบๆ นิดหน่อย แล้วก็เข้าไปในตึก
ทางนี้เหรอ
มินฮา ถ่ายรูปไว้นะ
- ได้ไหม - ได้ครับ
โอเค ไปกันเลย
เข้ามาข้างในแล้ว นายทำอะไรต่อ
ผมใช้ไฟแช็กจุดไฟบนหนังสือพิมพ์ ตรงหน้าหุ่นครับ
ทำให้ดูซิ นั่งลง เอาหนังสือพิมพ์ให้เขา
- นี่ไฟแช็ก - เอาไฟแช็กไป
แล้วนายเอาหนังสือพิมพ์มาจากไหน
เอามาจากบ้านครับ
- มินฮา ถ่ายรูปไว้นะ - ครับ
- ถ่ายได้ไหม - ได้ครับ
เจ้าบ้า อย่าจุดไฟจริงๆ สิวะ
- เอาคืนมา - เอาไฟแช็กไปไกลๆ เขาเลย
- เจ้าบ้านี่... - ลุกขึ้น
ต่อไป
ไม่อยากเชื่อว่ายังมีร้านบูติกแบบนี้อยู่อีก
อะไรเนี่ย ทำไมยอนซุกถึงอยู่ในรูปนี้
เกิดอะไรขึ้นเนี่ย
มีอะไรเหรอ
นี่
นี่ ซองชิก
- นี่ - ครับ
อะไรครับ
เมียพี่นี่
เมียเขาเหรอ
นายบอกว่าหาข้อมูลยอนซุกไม่ได้เลย
เธออยู่นี่ไง!
เธอใช้มือเก่งมากอย่างไม่น่าเชื่อค่ะ
ว่าแต่พวกคุณรู้จักยอนซุกได้ยังไงคะ
- ผมเป็นสามี... - เดี๋ยวก่อนครับ
ผมเคยทำงานกับสามีของเธอ เมื่อนานมาแล้วน่ะครับ
อ๋อ คุณถึงได้รู้จักเธอ
คุณหมายถึงสามีของเธอ ที่ตายไปแล้วใช่ไหมคะ
ใช่ครับ ผมเคยทำงานกับเขา
อ๋อ อย่างนี้นี่เอง
เธอฝ่าฟันอะไรมามาก กับการใช้ชีวิตตามลำพัง
ตอนนี้เธออยุ่ที่ไหนครับ ผมจะพบเธอได้ที่ไหน
เรื่องนั้นฉันก็ไม่รู้ค่ะ
อยู่ๆ เธอก็ไม่มาทำงาน
ทำไมครับ ทำไมเธอไม่มาทำงาน
เกิดอะไรขึ้นกับเธอรึเปล่าครับ
ตอนแรกฉันก็กังวลมาก ว่าจะเกิดอะไรขึ้นกับเธอ
ฉันคิดว่าเธอไม่น่าจะเป็นคนที่ อยู่ๆ ก็ไม่มาทำงาน
แต่ฉันไม่มีเบอร์โทรศัพท์หรือที่อยู่ของเธอเลย
ก็เลยทำอะไรไม่ได้ค่ะ
เธอไม่เคยพูดถึงเรื่องของตัวเองเลย
เคยได้ยินแค่เรื่องสามีของเธอ ที่เสียไปแล้วจากที่คนเขาลือกัน
แต่หลังจากนั้นฉันก็เข้าใจ ว่าทำไมเธอถึงหายไปแบบนั้นนะคะ
เธอหายไปเพราะแต่งงานใหม่ และย้ายไปโซลค่ะ
ขอโทษนะครับ คุณหมายความว่ายังไงครับ
- แต่งงานใหม่เหรอครับ - ใช่ค่ะ
มีผู้ชายคนหนึ่งที่เคยตามจีบเธอ
เขาเคยทำงานอยู่ที่ร้านขายยาที่นี่ ซึ่งตอนนี้ร้านนั้นไม่อยู่แล้วค่ะ
เขาเคยแวะมาที่ร้านฉันสองสามครั้ง
เขาตัวสูงและหล่อมากเลยค่ะ
เขาเป็นเภสัชกร ฉันเลยบอกเธอว่าน่าจะลองคบกับเขาดู
แต่ตอนนั้นเธอไม่ได้พูดอะไรค่ะ
- คุณไปยุเธอแบบนั้นได้ยังไง - รุ่นพี่
จะให้เธอคิดถึงสามีที่ตายไปแล้ว อยู่คนเดียวตลอดไปเหรอ
ผู้ชายนี่เหมือนกันทุกคนจริงๆ
ไม่จริง เธอจะแต่งงานใหม่ทำไม เธอมีฉันแล้ว
- รุ่นพี่ ขอเถอะ... - ปล่อยฉัน
รุ่นพี่
ไม่ทราบว่าคุณจำอะไรเกี่ยวกับ...
ผู้ชายคนนั้นได้บ้างไหมครับ
ขอคิดก่อนนะคะ
ฉันคิดว่าเขานามสกุลยูนะคะ
อ๋อ ใช่แล้ว ยูซองแจ เขาชื่อยูซองแจค่ะ
มันผ่านมาตั้ง 30 ปีแล้ว
ผมรู้ว่าสำหรับพี่มันแค่ไม่กี่เดือน
แต่มันผ่านมา 30 ปีแล้ว สามทศวรรษเต็มๆ
นายรู้ทุกอย่างอยู่แล้วใช่ไหม
นายถึงได้โกหกฉัน ว่าไม่มีข้อมูลเกี่ยวกับเธอเลย
ผมรู้นะว่ารุ่นพี่อยากเจอเธอมากแค่ไหน
ถ้าผมรู้แบบนั้น ผมต้องบอกพี่อยู่แล้วละ
เรื่องทั้งหมดนี้จะไม่เกิดขึ้นเลย ถ้าฉันไม่ได้มาอยู่ที่นี่
ใครจะไปสนเรื่องจับคนร้ายล่ะ
รุ่นพี่
ฉันไม่เคยคิดเลย ว่าเรื่องแบบนั้นจะเป็นไปได้
แต่...
อย่างที่นายบอก มันผ่านไปตั้ง 30 ปีแล้ว
ฉันจะคาดหวัง ให้เธออยู่คนเดียว 30 ปีไม่ได้หรอก
ฉันรู้ แต่...
ผู้หญิงที่ไหนจะไปรอตั้ง 30 ปี
เขาเป็นคนแบบไหนนะ
ฉันว่าเขาคงมีชีวิตที่ดีเพราะเป็นเภสัชกร
งั้นยอนซุกก็คงไม่ลำบากแล้วละ
เขาคงไม่ปล่อยให้เธอต้องรอเหมือนที่ฉันทำ
ในวันเกิดของเธอ
พวกเขาคงไปล่องเรือด้วยกัน
ให้ตายสิ
ฉันควรทำยังไงดี ซองชิก
ผมควรตามหาเธอ หรือไม่ควรตามหาเธอครับ
ผมรู้ชื่อเขาแล้ว ผมว่าร้านขายยา คงหาไม่ยากหรอก
ถ้าเธอมีความสุขอยู่แล้ว ฉันจะไม่ไปขัดความสุขเธอเหรอ
พี่จะให้ผมทำยังไง หยุดตามหาเธอเหรอ
ยอนซุก
ทำไมพี่เป็นแบบนี้ ไม่สมกับเป็นพี่เลย
ทำไมไม่ตามหาเธอต่อไปล่ะ ถ้าเธอมีความสุขดี
อย่างน้อยพี่ก็เฝ้าดูเธออยู่ห่างๆ ก็ได้
มีปัญหาอะไรเหรอ
ฉันกลัวว่าเธอจะลืมฉันไปแล้ว
มันผ่านมาตั้ง 30 ปีแล้ว
ฉันกลัวว่าเธอจะลืมฉันไปแล้วน่ะ
เขาชื่อยูซองแจ
น่าจะอายุ 50 ปลายๆ หรือ 60 ต้นๆ หรือประมาณ 65
เคยทำงานที่ร้านขายยาในฮวายังเมื่อ 30 ปีก่อน
ช่วยสืบให้ทีแล้วแจ้งฉันด้วย โอเค
(ร้านขายยา)
ที่นี่ไม่ใช่
(ร้านขายยาอึนซู ยูซองแจ) (ร้านขายยาจินโอ ยูซองแจ)
(พบพยาบาลเสียชีวิต)
(พบโครงกระดูกบนภูเขาโอจอง)
(ตำรวจไม่มีเบาะแสในการสืบสวน)
ทำไมถึงฝังในที่แตกต่างกันนะ
เปลี่ยนวิธีการเหรอ
(พบศพหญิงสาว ที่คาดว่าเป็นเหยื่อของชองโฮยอง)
มันเปลี่ยนไปจริงๆ
คุณคิดว่าอะไรทำให้เปลี่ยนคะ
วิธีการของอาชญากรไม่เปลี่ยนง่ายๆ หรอก
แต่ถ้ากล้องซีซีทีวีจับพวกเขาได้
หรือถ้ามีการข่มขู่ว่าพวกเขาจะถูกจับได้
บางครั้งพวกเขาก็อาจเปลี่ยนวิธี
เกิดอะไรขึ้นระหว่างสองเหตุการณ์นี้เหรอ
มีแค่เหตุการณ์เดียว ที่อาจทำให้เขาเครียดค่ะ
กล้องซีซีทีวีจับภาพเขาได้ หน้าที่ทำงานของเหยื่อ
เขาถึงได้โดนจับ
งั้นก็อธิบายเรื่องนี้ได้
แต่มันก็แปลกอยู่นะ
มันจะดูมีเหตุผลถ้าสองคดีนี้ เกิดขึ้นในลำดับที่ต่างกัน
แทนที่จะเปิดเผยหลังการฝัง มันควรจะเป็นวิธีอื่น
แบบนั้นผู้ต้องสงสัย จะไม่ถูกจับได้และดำเนินการต่อได้
หนูก็คิดว่าเรื่องนั้นแปลกค่ะ
อีกอย่าง ถ้าคดีที่เกิดขึ้นเมื่อ 30 ปีก่อน
เป็นฝีมือของชองโฮยองจริง มันก็ดูไม่สมเหตุสมผลเลย
หนูหาข่าวเกี่ยวกับศพที่โดนฝังไม่เจอเลยค่ะ
เปิดเผยศพแล้วเปลี่ยนเป็นฝัง แล้วก็กลับไปเปิดเผยศพอีกครั้งเหรอ
เขาต้องมีเหตุผลอะไรสักอย่าง ถึงได้กลับไปฝังศพอีก
ทำไมเขาถึงทิ้งศพพวกนี้ในที่โล่งนะ
แบบนี้จะเจอศพได้ง่ายมาก
เป็นไปได้ไหม...
ว่าเขาจงใจทำแบบนี้เพื่อให้ชาวบ้านเห็น
ตอนนั้นโฮยองอยู่กับคุณจริงเหรอ
เราอยู่ที่งานเลี้ยงรำลึกผลงานของคุณพ่อนะ
อย่าลืมล่ะ
วันนั้นแกอยู่กับแม่ของแก แกอยู่กับฉัน
เข้าใจที่ฉันพูดไหม
ในดวงตาที่งดงามของเธอ
น้ำตาเอ่อล้นออกมา
สิ่งที่อาจเกิดขึ้นนั้นเศร้าเหลือเกิน
จนทำให้เธอร้องไห้
ฉันไม่อยากเห็นเธอร้องไห้
ต่อหน้าฉันเลย
บัดนี้ฉันสามารถฝันถึงเธอกับฉัน
เราใช้ชีวิตร่วมกันได้แล้ว
ได้โปรด
ฉันมีลูกคนหนึ่ง
ฉันกำลังไปที่ป้ายรถเมล์
ขอโทษที่ต้องออกมาก่อนนะ
พรุ่งนี้ฉันต้องเข้ากลุ่มติวน่ะ
(ร้านขายยา)
ดื่มนี่หน่อยเถอะนะ
พี่ไม่ได้กินอะไรเลยทั้งวัน
สวัสดีครับ
ได้แล้วครับ สวัสดีครับ
ตามหาผมเหรอครับ
ใช่ครับ คือ...
คุณคือคุณยูซองแจใช่ไหมครับ
ใช่ครับ มีอะไรให้ช่วยครับ
ไม่ทราบว่าเมื่อ 30 ปีก่อน
คุณทำงานอยู่ที่ร้านขายยา ในฮวายังรึเปล่าครับ
ใช่ครับ รู้ได้ยังไงครับเนี่ย
มีเรื่องอะไรเหรอครับ
คือว่า...
ภรรยาคุณอยู่ที่นี่ด้วยรึเปล่าครับ
ภรรยาผมเหรอ
เธอไปเที่ยวยุโรปกับลูกสาวของเราน่ะ
คุณมาหาภรรยาผมเหรอครับ
ภรรยาของคุณ...
ชื่อชินยอนซุกรึเปล่าครับ
ไปไหนของเขา รุ่นพี่! รุ่นพี่!
ไม่ใช่เธอ
หมายความว่าไง
ภรรยาของเขาไม่ใช่ยอนซุก
อะไรนะ
ผมไม่รู้ว่าคนลือกันไปแบบนั้นได้ยังไง
เป็นเรื่องจริงครับที่ตอนนั้นผมชอบเธอ
ยอนซุกเป็นผู้หญิงที่สวยมาก
แต่ผมรู้จักกับภรรยาผ่านแม่สื่อ และแต่งงานกัน
ผ่านมา 20 กว่าปีได้แล้วละครับ
เราไม่ได้มาที่นี่เพื่อฟังเรื่องนี้
อย่าถือสาเขานะครับ
แต่ถ้าคุณชอบชินยอนซุมากขนาดนั้น
ทำไมคุณไม่แต่งงานกับเธอล่ะครับ
- เฮ้ย - เดี๋ยวสิ
พูดต่อเถอะครับ
คือว่า...
ผมบอกรักเธอแต่เธอปฏิเสธน่ะ
เห็นไหม ยอนซุกรอฉัน
ผมรู้ว่าสามีของเธอเสียไปแล้ว
ผมบอกเธอว่าไม่มีปัญหาหรอก
ถ้าเธอไม่ติดขัดอะไร ผมก็อยากแต่งงานกับเธอ
ฟังนะ
สามีเธอยังไม่ตายและสบายดี พูดอะไรของคุณ
เราควรพยายามคุยเพื่อเก็บข้อมูลนะ
เธอบอกว่าเธอมีลูกแล้ว
ว่าไงนะ
เธอบอกว่าเธอมีลูกเหรอ
ครับ ใช่
เธอยังพูดด้วยว่าสามีของเธอ อาจจะกลับมา
และเธอตั้งใจจะรอเขา
ระหว่างที่เลี้ยงลูกของพวกเขา
ขอคิดก่อนนะ เด็กชื่ออะไรแล้วนะ
เธอบอกว่าเธอตั้งชื่อลูก ตามสามีและตัวเธอเอง
เอาตัวอักษรจากชื่อของแต่ละคนมาคนละตัว
ยอน...
โฮ
ใช่ครับ ผมว่าชื่อยอนโฮนี่แหละ
ยอนโฮเหรอ
"ยอน" จากยอนซุก และ "โฮ" จากกวังโฮ
ซองชิก เธอมีลูกด้วย
เธอรอฉันอยู่กับลูกของฉัน
ไม่ทราบว่าคุณจำได้ไหมครับ ว่าตอนนั้นเธอพักอยู่ที่ไหน
ไม่แน่ใจว่าเธอยังอยู่ที่นั่นรึเปล่านะครับ
มีคลินิกชื่อคลินิกแผนตะวันออกมูยอง
เธออยู่ห้องเช่าที่อยู่ในคลินิกนั้นครับ
(คลินิกแผนตะวันออกมูยอง)
คลินิกปิดแล้วนะคะ
มาทำอะไรกันคะ
สามีฉันชอบยอนโฮมากค่ะ
ตอนนั้นพวกเขาอยู่ในห้องนั้นกันค่ะ
เธอยุ่งกับงานที่ร้านบูติกมากอยู่แล้ว
แต่บางครั้งก็ยังมาช่วยงานเราด้วย
เป็นผู้หญิงที่น่ารักจริงๆ
เธอย้ายไปเมื่อไหร่เหรอครับ
ไม่มีข้อมูลเกี่ยวกับเธอเลย เราเลยหาเธอไม่เจอสักที
เธอไม่ได้ย้ายไปไหนนะคะ
สงสัยคุณจะไม่ได้ข่าว
ว่าไงนะครับ
เธอเสียชีวิตเพราะอุบัติเหตุทางรถยนต์ค่ะ
อะไรนะ
เธอตายไป 20 กว่าปีแล้วค่ะ
แน่ใจเหรอครับ
ว่าคุณไม่ได้เข้าใจผิด
แน่ใจนะครับว่าเป็นยอนซุก
แน่ใจนะครับว่าไม่ใช่คนอื่น
ทำไมเธอถึงตายล่ะ นี่ ซองชิก
ทำไมเธอถึงตายได้
- รุ่นพี่ - คือ...
เธอกำลังเดินทางกลับมาจากที่ทำงาน
พวกเขาพาเธอส่งโรงพยาบาลทันที
แต่สุดท้าย...
ไม่
เธอบอกว่าเธอจะรอ
เธอบอกฉันว่าจะรอ จนกว่าฉันจะกลับไป
โรงพยาบาลอยู่ไหนครับ
ผมต้องไปดูให้เห็นกับตา โรงพยาบาลอะไรครับ
(โรงพยาบาลมยองจิน)
คุณชินยอนซุก
ถูกส่งไปแผนกฉุกเฉินเมื่อปี 1992
ในนี้เขียนว่า
รถแท็กซี่ที่เธอนั่ง ถูกคนเมาแล้วขับชน
คุณอยากตรวจสอบเรื่องอะไรครับ
เธอเสียชีวิตจริงเหรอครับ
จริงครับ เธอเสียชีวิตวันต่อมา เนื่องจากภาวะช็อก
แน่ใจเหรอครับ
- ทำไมเธอถึงตาย ทำไม - พี่ เดี๋ยวก่อน
อย่าทำแบบนี้
พระเจ้า ขอโทษครับ ผมขอโทษ
แน่ใจเหรอครับว่าใช่ยอนซุก แน่ใจเหรอครับ
ทำไมคุณไม่ช่วยเธอ ทำไม
ทำไม
- ไปกันเถอะ เร็วเข้า - ไม่ เป็นไปไม่ได้ ซองชิก
เสียใจด้วยนะครับ
แล้วลูกของเธอล่ะ
เธอมีลูกคนหนึ่งชื่อยอนโฮ
เธอมาที่นี่ด้วยรึเปล่าครับ
เปล่าครับ ไม่มีข้อมูลเกี่ยวกับลูกของเธอเลย
คนที่ถูกส่งตัวมาที่นี่สองคนในวันนั้น คือชินยอนซุก
และคนขับแท็กซี่ครับ
รุ่นพี่ จะไปไหนน่ะ
ยอนซุกรอฉันอยู่
ฉันต้องรีบกลับบ้าน
รุ่นพี่
- แทฮี ถ้าไม่ใช่เรื่องด่วน... - หัวหน้า เรื่องด่วนครับ
ชองโฮยองฆ่าคนอีกแล้วครับ
(อีโซยอน)
เจออะไรบ้างไหม
หัวหน้ามาแล้วเหรอครับ
ไม่ได้มากับกวังโฮเหรอครับ
เขาไม่รับสายผมเลย
ฉันว่าวันนี้เขามาไม่ไหวหรอก
รู้รึยังว่าเธอเป็นใคร
อีโซยอน อายุ 25 ครับ
เจอโทรศัพท์มือถือของเธอไหม
ยังไม่ได้ติดต่อครอบครัวเธอใช่ไหม
นี่ครับ หัวหน้า
(แม่ ไม่ได้รับ 57 สาย)
ให้ตายสิ
โซยอน
แม่เธอรอเธออยู่นะ
กลับบ้านกันนะ
คิมซอนแจ
คิดว่าเป็นฝีมือชองโฮยองรึเปล่า
วิธีการเดียวกันเลยครับ
ใช่เขาแน่ๆ
(ศาสตราจารย์ชิน)
สามเดือนหลังจากพบศพหญิงสาว ในแม่น้ำแฮอิน
ตำรวจไดเพบอีกหนึ่งศพ
เหตุการณ์นี้ทำให้ ชาวบ้านเริ่มรู้สึกไม่ปลอดภัย
บางคนก็คิดว่า
นี่คือการฆาตกรรม ฝีมือชอนโฮยองอีกครั้ง
บอกแล้วว่าอย่าตามล่าเขา แต่ให้รอ
แต่ตำรวจบอกว่าเป็นเพียงข่าวลือ
- เขาพลาดอีกแล้วสินะ - และไม่ได้พูดอย่างอื่นอีก
ได้ข่าวหรือยังครับ
เป็นเพราะคุณนั่นแหละ หมวดคิม
อะไรนะ
หมายความว่าไงครับ
ฉันสงสัยว่าทำไมชองโฮยอง ถึงเปลี่ยนวิธีฝังศพ
เขาเคยฝังเหยื่อไว้บนภูเขา
แต่ทำไมเขาถึงทิ้งศพ ให้ทุกคนเห็นที่แม่น้ำแฮอิน
คดีแรกที่เขาก่อหลังจากโดนคุณจับ
คือที่แม่น้ำแฮอิน
คุณจะบอกอะไรกันแน่
ฉันคิดว่าเขาอยากให้คุณเจอศพค่ะ
คูณบอกว่าเขาพูดว่า จะบอกเรื่องที่น่าสนใจกับคุณ
คุณอาจกระตุ้น...
ให้เขาจำเรื่องที่เคยลืมไปแล้ว เมื่อ 30 ปีก่อน
ให้กลับมาจำได้อีกครั้ง
ชองโฮยองจะฆ่าคนอีกแน่ๆ
จริงๆ แล้ว เขาอาจฆ่าใครไปแล้วก็ได้
เพราะเขาอยากให้คุณมีปฏิกิริยากับมัน
เขาคงรอให้คุณทำอะไรสักอย่างอยู่
คราวนี้เขาจะฆ่าคน ที่อยู่ในเขตที่คุณดูแลเลยละ
คุณกำลังจะบอกผมว่า
เขาฆ่าคนและทิ้งศพไว้ในที่โล่ง เพื่อผมโดยเฉพาะเหรอ
เขาจะทำแบบนั้นทำไม
ฉันคิดว่าคุณคือตัวกระตุ้นค่ะ
การฆ่าใครสักคนรู้สึกยังไงเหรอ
สนุกนักเหรอ ที่เห็นเหยื่อพยายามจะหายใจ
หรือมันทำให้คุณตื่นเต้น
เขาอาจจะ...
กลับมาก่อฆาตกรรมที่เคยทำไว้...
เมื่อ 30 ปีก่อนอีกครั้งแล้วก็ได้
เขาเริ่ม...
ฆ่าคนอีกครั้งเพราะผมเหรอ
(คลินิกแผนตะวันออกมูยอง)
ยอนโฮ เป็นอะไรรึเปล่า
โธ่เอ๊ย เกิดอะไรขึ้นเนี่ย
หนูเรียกหาแม่ แต่คุณยายออกมาแทน
- อะไรนะ - แม่เคยบอกหนู
ว่าให้เป่านกหวีดเวลามีอันตราย
แม่บอกว่าแม่จะมาช่วยค่ะ
แม่บอกว่าแม่จะได้ยินเสมอ ไม่ว่าอยู่ที่ไหนก็ตาม
สงสัยแม่จะงานยุ่งอยู่
ก็เลยส่งคุณยายมาแทน
ใช่ไหมคะ
ใช่จ้ะ ยายมาเป็นตัวแทนแม่ของหนู
โอ้โห แม่ซื้อนกหวีดให้หนูเหรอจ๊ะ
เปล่าค่ะ จริงๆ แล้วมันคือของขวัญ ที่แม่ให้พ่อค่ะ
น่ารักใช่ไหมคะ
จ้ะ น่ารักเหมือนหนูเลย
เด็กน้อยคนนั้น
จะเป่านกหวีดเสมอ เวลาเกิดอะไรขึ้นกับแก
นั่นคือวันแรกและวันสุดท้าย ที่เธอไม่ปรากฏตัว...
ทันทีที่ได้ยินเสียงนกหวีด
เพราะว่า...
วันนั้นคือวันที่...
เธอตายเพราะโดนรถชน
นกหวีด...
นี่อะไรเหรอ
อะไรน่ะ
ฉันซื้อมาให้เธอ เมื่อไหร่ที่มีอันตรายก็เป่ามันนะ
ฉันจะไปช่วยเธอเอง
ถ้าฉันเจอชองโฮยองจะมีอะไรเปลี่ยนเหรอ
ยอนซุกตายแล้ว ไม่มีอะไรสำคัญอีกแล้ว
ฉันอวดดีแต่ทำอะไรไม่ได้ เหมือนนายนั่นแหละ
แต่ลูกสาวนายจะรู้สึกยังไงตอนที่เสียแม่ไป
ตามหาลูกสาวนายให้เจอและไขคดีซะ นายต้องกลับไป!
ไปหยุดอย่าให้มันเกิดขึ้น กลับไปช่วยยอนซุกซะ
ปัญหาคือการจับชองโฮยองไม่ใช่เรื่องง่าย
คุณจะไม่มีวันจับเขาได้ ถ้าคุณพยายามตามหาเขา
คุณต้องทำให้เขาเผยตัว
วางกับดัก ซ่อนตัวและรอเงียบๆ
ทำให้เป้าหมายรู้ว่า คุณยินดีถูกใช้เป็นเหยื่อล่อ
ฉันดีใจที่ฉันมาหาคุณค่ะ
คำบรรยายโดย กมลรัตน์ ชุติเชาวน์กุล